Bajkalsko jezero
Bajkalsko jezero (ruski: О́зеро Байка́л) nalazi se u azijskom dijelu Ruske Federacije i ujedno je najdublje jezero na svijetu. Upravno se nalazi u dvije upravne jedinice, u Irkutskoj oblasti i u Burjatiji. Ime dolazi od tatarskog "bai-kul", "bogato jezero". Poznato je pod nazivom "plavo sibirsko oko". S obzirom na svoju izrazitu dubinu od 1620 m i veliku površinu (31.500 km2), zaprema više od 20% svjetskih zaliha slatke vode. Voda Bajkalskog jezera se koristi za piće. Tokom zime, kada je cijela površina jezera prekrivena debelom ledenom korom, režu se kocke leda i raznose na prodaju po okolnim naseljima. Također u to vrijeme (od januara do maja), jezerom se odvija automobilski, kamionski i drugi prijevoz. Zbog veličine jezera, malo je vjerovatno da ćete naići na neki drugi automobil, pa je vožnja prilično sigurna. Led je tu dubok od 30 cm, pa do nekoliko metara. U jezeru i oko njega nalazi se mnoštvo jedinstvenih biljnih i životinjskih vrsta kao što je bajkalski tuljan. To je jedina vrsta slatkovodnog tuljana na svijetu. Zbog njihova skupocjenog krzna, česta su meta brojnih krivolovaca.